Zadaća 12.2.

Domagoj Ećimović

Za potrebe doktorskog istraživanja odabran je dizajn istraživanja s velikim n. Kao jedan od najvećih, ako ne i najveći projekt Narodne Republike Kine, Belt and Road Initiative (BRI) je iznimno važan za istraživanje kineske vanjske politike. BRI se primarno bavi izgradnjom i modernizacijom infrastrukture, uključujući ceste, željeznice, luke, zračne luke i energetsku infrastrukturu. Kroz ove projekte, Kina preko BRI-a nastoji povezati Aziju s Afrikom i Europom, promičući gospodarsku suradnju i razvoj duž suvremenog Puta svile. Kina nastoji graditi takvu poziciju benevolentnog hegemona kako bi ostvarila pristup tržištima na kojima još nije ostvarila veliki utjecaj.

U ovome istraživanju ispitat će se učinak globalizacije u dvama regijama važnima za BRI: Jugoistočnoj Aziji i Jugoistočnoj Europi. Prvo je potrebno dati detaljan pregled kineskih ulaganja u dvama regijama i koji su projekti započeti i dovršeni u okviru BRI-a. Kao važna varijabla u istraživanju odabrana je blizina Kine. Stoga je potrebno istražiti je li blizina Kine pozitivno ili negativno utjecala na globalizacijske procese povezane s projektima u okviru BRI-a. Također, važno je istražiti učinke kineskih ulaganja u navedenim regijama i uz to ekonomski, politički, kulturni te tehnološki utjecaj. Uz to važno je istražiti održivost dugova koja je često jedna od prijepornih točki kada je riječ o kineskim ulaganjima.

Nadalje, potrebno je istražiti vezu između kineskih ulaganja na stupanj globalizacije u dvjema regijama. Stupanj globalizacije u ekonomskom smislu moguće je mjeriti kroz izravna strana ulaganja, trgovinsku razmjenu, infrastrukturnu povezanost i financijsku integraciju. Politički utjecaj se može očitovati u diplomatskim odnosima i suradnji u međunarodnim organizacijama, kineskom utjecaju na unutarnju politiku, ako postoji te načinom na koji kineski politički utjecaj utječe na sigurnosnu politiku država. Po pitanju utjecaja kulture na globalizaciju veliku ulogu igraju Konfucijevi instituti u navedenim državama te suradnja na brojnim kulturnim projektima i obrazovnim razmjenama. Kada je riječ o tehnološkom utjecaju važno je istražiti poziciju kineskih tvrtki na tržištima pojedinih država i odrediti imaju li statistički značajnu poziciju na tržištu kao što kineske tvrtke imaju u nekim afričkim državama. Analizirajuću podatke može se očekivati veći učinak kineskih investicija u državama Jugoistočne Europe zbog blizine Kini i zbog većih ulaganja. No, potrebno je istražiti kako su točno ta ulaganja utjecala na same države.